ai4bharat/Pralekha huggingface dataset:
آبی وسائل، دریائی ترقیات اور گنگا احیاء کی وزارت
نمامی گنگے پروگرام کو جی آئی ایس ٹکنالوجی سے مستحکم بنایا جائے گا
پانی کے معیار کی تصدیق کے لئے ایس پی سی بی کو مستحکم کیا جائے گا
نئیدہلی،04مئی ۔نیشنل مشن فار کلین گنگا نے ملک کا قدیم ترین سائنسی محکمہ قائم کیا تھا ۔ اس محکمے کا قیام 1767 میں جغرافیائی اطلاعاتی نظام  کی ٹکنالوجی کے استعمال کے ساتھ دریائے گنگا کی باز بحالی کو فروغ دینا تھا ۔ ای سی کے اجلاس میں 86.84 کروڑ کے سرمائے کی تخصیص کے ساتھ مرتب کئے جانے والے اس منصوبے سے این ایم جی سی قومی اور ریاستی سطح پر اس سے متعلق منصوبہ بندی اور اس پر عمل آوری کرے گا۔ اس منصوبے میں ڈجیٹل ایلی ویشن ماڈل  کی ٹکنالوجی کا استعمال کیا جائے گا ۔ جس سے حقیقی اعدادوشمار کے حصول کو یقینی بنایا جاسکے گا ۔ کیونکہ اسے دریاؤں کے خلیجی علاقو ں کی منصوبہ بندی اور انتظام میں اہم ترین پہلو کی حیثیت حاصل ہے ۔ اس طرح نمامی گنگا پروگرام کے لئے جی آئی ایس ٹکنالوجی کا استعمال غیر مرکزیت کو بھی یقینی بنایا جاسکے گا ۔ علاوہ ازیں اس ٹکنالوجی سے لوگوں کو قومی سطح پر اپنے تجربے اور تبصرے بھیجنے کی سہولت حاصل ہوسکے گی۔ جس کے نتیجے میں ایک باہم مذاکراتی اور شفاف پروگرام تیار کیا جاسکے گا ۔ سبھی یونٹوں ،صنعتوں اور ہر قسم کے کاروباری اور دیگر اداروں سے گندے پانی کے بہاؤ کی نقشہ سازی اور اندازہ کاری کی جاسکے گی ۔
اس کے ساتھ ہی نیشنل مشن فار کلین گنگا نے دریائے گنگا کی پانچ اہم خلیجی ریاستوں کے اسٹیٹ پالیوشن کنٹرول بورڈ کے منصوبوں کو بھی منظوری دے دی ہے ۔ ان ریاستوں میں اتراکھنڈ ، اترپردیش ، بہار ، جھارکھنڈ اور مغربی بنگال شامل ہیں تاکہ یہ ریاستیں دریائے گنگا کے پانی کے معیار کی تصدیق کرسکیں اور کسی قسم کے نقص پائے جانے کی صورت میں معقول اقدام کرسکیں ۔ اس مقصد کے لئے شناخت شدہ لیبا ریٹریاں یا تجربہ گاہوں کو جدید ترین سازوسامان اورمشینوں اور بہترین تربیت یافتہ سائنسی افراد سے لیس کیا جائے گا تاکہ آلودگی کی اندازہ کاری کا کام موثر طریقے سے کیا جاسکے اور پانی کے معیار پر نظررکھی جاسکے ۔ اس منصوبے کو پانچ سا ل کے منظوری دی گئی ہے ۔
مغربی بنگال میں 358.43 کروڑ کی لاگت سے دو منصوبوں کو منظوری دی گئی ہے جو مغربی بنگا ل کے ہگلی ، چنسرا اور مہیش تلا میونسپل اداروں میں گندے پانی کے نکاس کے انتظا م وانصرام کو فروغ دے گا ۔ ان دونوں منصوبوں سے 56 ایم ایل ڈی گندے پانی کے دریائے گنگا میں راست طور سے بہاؤ کو روکا جاسکے گا۔
واضح ہوکہ مہیش تلا ،عظیم تر کولکتہ کے ایک اہم علاقے کی حیثیت رکھتا ہے ۔اس لئے مہیش تلا کے منصوبوں میں 27 کلومیٹر طویل انٹر سیپٹو اور ڈائیورجن سیور نیٹ ورک اور 26 ایم ایل ڈی کا ایک ایس ٹی پی شامل ہے ،جس سے موجودہ ڈھانچہ جاتی سہولیات کو 15 برس تک موثر طریقے سے کام کرنے کے لئے بہتر بنایا جاسکے گا۔531.24 کروڑروپے کے یہ چار منصوبے نیشنل مشن فار کلین گنگا  ایگزیکٹو کمیٹی کے گیارہویں اجلاس میں منظور کئے گئے تھے ۔ اس اجلاس کی صدارت این ایم سی جی کے ڈائریکٹر جنرل جناب راجیو رنجن مشرا نے کی تھی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2440
(Visitor Counter : 36
وزارت خزانہ
بینکوں کو، بینکنگ سہولتوں سے محروم لوگوں کو بینکنگ سہولتیں فراہم کرنے، غیر محفوظ کو تحفظ فراہم کرنے اور فنڈ سے محروم افراد کے لیے فنڈ کی فراہمی کی سمت میں کام کرنا چاہئے: ڈاکٹر بھاگوت کراد
کولہاپور بینکوں کے لیے مقرر کردہ مالی شمولیت کے معیارات کو لے کر اچھی کارکردگی کا مظاہرہ کر رہا ہے: خزانہ کے وزیر مملکت
ستارا میں مغربی مہاراشٹر کے مالی شمولیت کے معیارات کے موضوع پر ایک جائزہ میٹنگ منعقد کی گئی
ستارا: 24 اپریل 2023
خزانہ کے مرکزی وزیر مملکت ڈاکٹر بھاگوت کراد نے آج بینکروں سے کہا کہ وہ بینکنگ سہولت سے محروم افراد کو بینکنگ سہولت فراہم کرنے، غیر محفوظ کو تحفظ فراہم کرنے اور فنڈ سے محروم افراد کے لیے فنڈ کی فراہمی کی سمت میں کام کرنے پر توجہ مرکوز کریں۔ وہ آج ستارا میں مغربی مہاراشٹر کے مالی شمولیت کے معیارات کے موضوع پر منعقدہ ایک جائزہ میٹنگ کے دوران اظہار خیال کر رہے تھے۔
ڈاکٹر بھاگوت کراد نے یہ بھی کہا کہ پی ایم سواندھی یوجنا کے تحت ضرورت مند افراد کو کالیٹرل یا سی آئی بی آئی ایل اسکور کی شرط کے بغیر چھوٹے قرض دیے جاتے ہیں۔ انہوں نے اس موقع پر دیہی علاقوں میں بینکنگ سہولتوں میں اضافے کے لیے کہا۔ انہوں نے بینکوں کو قرض کی تقسیم کے لیے انتظار کی مدت کم کرنے کی ہدایت دی۔ وزیر موصوف نے مزید کہا کہ مہاراشٹر جیسی ترقی یافتہ ریاست میں بھی دیہی علاقوں میں بینک کی برانچوں کی تعداد میں اضافہ کی گنجائش ہے۔ انہوں نے کہا کہ بینکوں کو اس ہدف کی سمت میں کام کرنے کی ضرورت ہے۔
ڈاکٹر بھاگوت کراد نے کہا کہ پانچ کھرب کی معیشت بننے کے ہمارے ہدف کی حصولیابی میں بینکنگ شعبہ ایک اہم ستون ہے۔ ڈاکٹر کراد نے یہ بھی کہا کہ نئے ووٹ دہندگان کے بینک کھاتے کھول کر انہیں بینکنگ کے شعبے میں شامل کیا جانا چاہئے اور اس کے لیے خصوصی کیمپوں کا انتظام کیا جانا چاہئے۔ انہوں نے سبھی کی ترقی کے لیے بینکنگ کے شعبے کے درمیان مسابقت کے جذبے کو جاگزیں کرنے کا مشورہ دیا۔ اس موقع پر ڈاکٹر کراد نے مالی شمولیت کے معیارات کے موضوع پر کولہاپور ضلع کے ذریعہ پیش کی گئی جامع کارکردگی کی ستائش کی۔
ڈاکٹر بھاگوت کراد نے یہ بھی کہاکہ سواندھی جیسی اسکیموں کے معاملے میں مہاراشٹر نے قومی اوسط سے بہتر کارکردگی پیش کی ہے۔ حالانکہ، مدرا اسکیم میں کارکردگی میں بہتری کی گنجائش ہے، جہاں مہاراشٹر قومی اوسط سے پیچھے ہے۔
اس موقع پر ڈاکٹر بھاگوت کراد نے مغربی مہاراشٹر میں نابارڈ کی کارکردگی کا جائزہ بھی لیا۔ اس موقع پر رکن پارلیمنٹ جے سدھیشور شواچاریہ مہاسوامی جی، رکن پارلیمنٹ شری نواس پاٹل، رکن اسمبلی جے کمار گورے سمیت مختلف بینکوں کے نمائندگان موجود تھے۔
زراعت اور کاشتکاروں کی فلاح و بہبود کی وزارت
نئے زرعی قوانین کا اثر
حکومت نے 5 جون 2020 کو طے شدہ طریقہ کار پر عمل کرتے ہوئے ”کسانوں کی پیداواری تجارت اور کامرس  آرڈیننس، 2020“، ”کسان  قیمت گارنٹی اور فارم سروسز آرڈیننس، 2020“ اور ”ضروری اجناس  آرڈیننس“ کا اعلان کیا تھا۔ مرکزی حکومت نے آئین کے ساتویں شیڈول کی فہرست III کے اندراج 33 کے تحت نئے فارم قانون نافذ کیے تھے، جس کے تحت پارلیمنٹ آئینی طور پر قانون سازی کرنے کے اہل ہے اور اس نے قوانین کو منظور کیا ہے۔
مذکورہ بالا قوانین سے متعلق بل پارلیمنٹ کے دونوں ایوانوں نے منظور کیا تھا اور اس کے بعد 27 ستمبر 2020 کو یہ ایکٹ نافذ کر دیا گیا تھا۔
حکومت زرعی پیداوار مارکیٹ کمیٹیوں  کو مضبوط بنانے اور خدمات اور انفراسٹرکچر کو بہتر بنانے کے ذریعہ انھیں زیادہ مسابقتی بنانے کے خیال کی ہمیشہ حمایت کرتی رہی ہے۔ حکومت مختلف اسکیموں جیسے راشٹریہ کرشی وکاس یوجنا - رفتار، زرعی مارکیٹ انفراسٹرکچر ، قومی زراعت مارکیٹ ، ایگری انفراسٹرکچر فنڈ  اور زرعی مارکیٹنگ انفراسٹرکچر فنڈ، وغیرہ کے ذریعہ انفراسٹرکچر اور ویلیو چین کی ترقی کے لیے اے پی ایم سی کو مدد فراہم کرتی رہی ہے۔
نئے قوانین یعنی ”کسانوں کی پیداواری تجارت اور کامرس  آرڈیننس، 2020“، ”کسان  قیمت گارنٹی اور فارم سروسز آرڈیننس، 2020“ اور ”ضروری اجناس  آرڈیننس“ کا مقصد ایک ایسا ماحولیاتی نظام فراہم کرنا ہے جہاں کاشتکار کسانوں کی پیداوار کی فروخت سے متعلق انتخاب کی آزادی سے لطف اندوز ہو سکتے ہیں جو کسانوں کو ان کی پیداوار کو بیچنے کے لیے مسابقتی متبادل چینلز کے ذریعے معاوضے کی قیمتوں میں سہولت فراہم کرتے ہیں۔ یہ زرعی ایکٹ تاجروں، پروسیسرز، برآمد کنندگان، کسان پروڈیوسر آرگنائزیشنز ، زراعت کوآپریٹو سوسائٹیوں وغیرہ کے ذریعہ تجارت کے شعبے میں کاشتکاروں سے براہ راست خریداری میں سہولت فراہم کریں گے، تاکہ سپلائی چین میں کمی کی وجہ سے اور قیمتوں میں اضافے کے ساتھ کسانوں کو سہولت فراہم ہو سکے۔
زرعی قوانین اے پی ایم سی مارکیٹ یارڈ جیسے فارم گیٹ، کولڈ اسٹورج، گودام، بند گودام وغیرہ سے باہر مارکیٹنگ کے اضافی مواقع فراہم کرتے ہیں تاکہ اضافی مسابقت کی وجہ سے کاشتکاروں کو معاوضے کی قیمتوں میں مدد مل سکے۔ زرعی قوانین سے مارکیٹنگ اور قدر افزائی انفراسٹرکچر میں مزید سرمایہ کاری میں اضافہ ہوگا جس سے دیہی نوجوانوں کو روزگار کے مواقع ملیں گے۔ مزید یہ کہ کسان پہلے کی طرح اے پی ایم سی میں اپنی پیداوار بیچنے کے لیے آزاد ہیں۔
ایم ایس پی پالیسی کا زرعی قوانین سے کوئی تعلق نہیں ہے۔ کسان آزادانہ طور پر ایم ایس پی یا زرعی پیداوار مارکیٹ کمیٹی  مارکیٹوں میں یا کنٹریکٹ فارمنگ کے ذریعہ یا کھلی مارکیٹ میں جو بھی ان کے لیے فائدہ مند ہو اپنی پیداوار سرکاری پیداواری ایجنسیوں کو بیچ سکتے ہیں۔
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں یہ معلومات فراہم کی۔
ہنر مندی کے فروغ اور صنعت کاری کی وزارت
جناب دھرمیندرپردھان نے سنگاپورکی ننیانگ ٹیکنولوجیکل یونیورسٹی کا دورہ کیا؛ انھوں نے بھارتی یونیورسٹیوں کے ساتھ اشتراک کے امکانات کو اجاگرکیا
جناب دھرمیندرپردھان نے سنگاپورکے خارجی امورکے وزیرسے ملاقات کی ، انھوں نے ہنرمندی کے فروغ اور تعلیم کے معیارکو اورزیادہ اونچائیوں تک لے جانے کی غرض سے کثیرجہتی اوردوطرفہ تعاون کے بارے میں بات چیت کی
جناب دھرمیندرپردھان نے سنگا پورکے اپنے دورے کے دوسرے دن سماجی پالیسیوں کے لئے سینئروزیراور رابطہ کاروزیرسے ملاقات کی
تعلیم ، ہنرمندی کے فروغ اور صنعت کاری کے مرکزی وزیر جناب دھرمیندرپردھان نے آج سنگاپورکی ننیانگ ٹیکنولوجیکل یونیورسٹی کا دورہ کیا۔ وزیرموصوف نے وہاں زیرتعلیم بھارتی طلباء سے بات چیت کی اور اعلیٰ تعلیم ، تحقیق، جدت طرازی ، صنعت کاری کے لئے ایک نقشہ راہ کے بارے میں مفید معلومات حاصل کیں ۔
اجتماع سے خطاب کرتے ہوئے ، جناب دھرمیندرپردھان نے قومی تعلیمی پالیسی این ای پی اورعلم ودانش سے متعلق تال میل کے لئے اس پالیسی میں موجود زبردست مواقع کے بارے میں ذکرکیا۔انھوں نے کہاکہ بھارتی یونیورسٹیاں اور ننیانگ ٹیکنولوجیکل یونیورسٹی ، مصنوعی ذہانت –اے آئی ، فن ٹیک ، پائیداری ، عالمی مواقع کو بروئے کارلانے کے لئے موسمیاتی اقدامات کے شعبوں میں ساجھیداربن سکتے ہیں ۔
جناب پردھان نے اس بات پرزوردیاکہ اکیسویں صدی بھارت کی ہونے جارہی ہے ۔
جناب پردھان نے سنگاپورکے وزیرخارجہ عزت مآب جناب ویوین بالاکرشنن سے بھی ملاقات کی ۔ ملاقات کے دوران جناب پردھان نے کہاکہ بھارت اورسنگاپورکے درمیان مشترکہ مضبوط تاریخی ، ثقافتی اورتہذیبی روابط ہیں ۔ ہماری دوستی باہمی اعتماد اور احترام پرمبنی ہے ۔
دونوں ملکوں کے درمیان موجود کلیدی ساجھیداری اورمستحکم دوستی کے پیش نظر ، دونوں وزراء نے باہمی مفاد کے ساتھ ساتھ دنیا کے عالمی مطالبات اورچنوتیوں کو حل کرنے کی خاطر تعلیم اورہنرمندی کے فروغ میں دوطرفہ تعاون کو مزید مستحکم بنانے سے اتفاق کیا۔
جناب پردھان نے سماجی پالیسیوں کے لئے سینیئروزیر اوررابطہ کاروزیر عزت مآب جناب تھرمن شنموگاراتنم سے بھی ملاقات کی ۔ جناب تھرمن شنموگاراتنم مئی 2019سے سنگاپورمیں سینیئر وزیرہیں ۔ اس سے پہلے انھوں نے نائب وزیراعظم اور وزیرخزانہ کے طورپر کئی سال تک خدمات انجام دیں ۔
بعد میں دن میں جناب پردھان نے سنگاپورکی تعلیم کی وزارت کے تحت ایک پوسٹ –ثانوی ادارے ، انسٹی ٹیوٹ آف ٹیکنیکل ایجوکیشن- آئی ٹی ای سنگاپور کا بھی دورہ کیا۔
اس موقع پر خطاب کرتے ہوئے جناب دھرمیندرپردھان نے کہاکہ عمل اورتجربات کے ذریعہ مجموعی آموزش اور تعلیم وتدریس پرتوجہ مرکوز کرنے کے سبب ، آئی ٹی ای ، طلباء اوربالغ سیکھنے والے افراد کے لئے ہنرمندی ، معلومات اور قابل ملازمت بننے سے متعلق اقدارحاصل کرنے کے مواقع پیداکررہاہے ۔صنعت سے متعلق لازمی انٹرن شپ ، کام اورمطالعہ کے درمیان موبلٹی اور صنعت اورماہرین تعلیم کے درمیان مضبوط روابط ، آئی ٹی ای کے بہت اہم پہلوہیں ۔
وزیراعظم کا دفتر
وزیراعظم نے رجنی کانت کو دادا صاحب پھالکے ایوارڈ کے لئے مبارکباد دی
وزیراعظم جناب نریندر مودی نے جناب رجنی کانت کو دادا صاحب پھالکے ایوارڈ پانے کے لئے مبارکباد دی ہے۔
اپنے ایک ٹویٹ میں وزیراعظم نے کہا،’’ تمام نسلوں میں مقبول، کام کامجموعہ جس کے بارے میں چند لوگ ہی ناز کرسکتے ہیں، ہمہ گیر کردار اور ایک شاندار شخصیت... یعنی یہ ہیں آپ کے جناب @rajinikanth
یہ انتہائی خوشی کی بات ہے کہ تھلائیوا کو دادا صاحب پھالکے ایوارڈ سے سرفراز کیا گیا ہے۔ انہیں بہت بہت مبارک ہو۔‘‘
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 131.18کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی شرح 94,943 ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.27 فیصد ہے،جو مارچ 2020 کےبعد سے سب سے کم ہے۔
سردست صحت یابی کی شرح 98.36 فیصد ہے ،جو مارچ 2020 سے سب سے زیادہ ہے۔
گزشتہ 24 گھنٹوں کے دوران 7,678 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,41,05,066ہوگئی ہے۔
پچھلے 24 گھنٹوں کے دوران 8,503 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح 0.66)فیصد ) ہے، جو گزشتہ 67 دنوں میں 2فیصد سے بھی کم ہے۔
جانچ کے بعد متاثر پائے جانے افراد کی ہفتہ وار شرح  ہے، جو پچھلے 26 دنوں میں 1 فیصد سے بھی کم ہے۔
اب تک کُل 65.32کروڑ ٹیسٹ کئے جاچکے ہیں۔
سٹرک ٹرانسپورٹ اور شاہراہوں کی وزارت
مسودہ ضابطوں میں متعین شدہ طریقے سے وہیکلز پر دکھائے جانے والے فٹ نیس سر ٹیفکٹ کی ویلڈیٹی اور رجسٹریشن مارک کے لئے مسودہ نوٹیفکیشن جاری کیا گیا
سڑک ٹرانسپورٹ اور شاہراہوں کی وزارت نے جی ۔ایس۔آر۔ 166  28 فروری ، 2022 کے ذریعہ ایک مسودہ نوٹیفکیشن جاری کیا ہے جس کے مطابق مسودہ ضابطوں میں متعین شدہ طریقے سے وہیکلز پر فٹ نیس سر ٹیفکٹ کی ویلڈیٹی اور رجسٹریشن مارک دکھایا جائیگا۔
بھاری گڈز/ پیسنجر وہیکلز، درمیانی گڈز/ پیسنجر وہیکلز اور ہلکے موٹر وہیکلز کے معاملے میں یہ ونڈ اسکرین کی بائیں جانب کے اوپری کنارے پر دکھایا جائے گا۔ آٹو رکشا، ای-رکشا ، ای-کارٹ اور کواڈری سائیکل کے معاملے میں ونڈ اسکرین، اگر لگائی گئی ہو ، کی بائیں جانب کے اوپری کنارے پر دکھایا جائے گا۔ موٹر سائیکل کے معاملے میں یہ وہیکل کے نمایاں حصے پر دکھایا جائے گا۔
یہ ٹائپ ایریل بولڈ اسکرپٹ میں نیلی بیک گراؤنڈ پر پیلے رنگ میں دکھایا جائے گا۔
Click here to view the Gazette Notification
۔۔۔۔۔۔۔۔۔۔۔
ش ح۔ا گ ۔ن ا۔
U-2195
(Visitor Counter : 121
وزارت دفاع
وائس ایڈمرل ترون سوبتی، وی ایس ایم نے ڈائریکٹر جنرل، پروجیکٹ سی برڈ کا عہدہ سنبھالا
نئی دہلی، 24 دسمبر 2021
وائس ایڈمرل ترون سوبتی، وی ایس ایم نے 24 دسمبر کو وائس ایڈمرل پونیت کے بہل، اے وی ایس ایم، وی ایس ایم سے پروجیکٹ سی برڈ/ آئی ایچ کیو ایم او ڈی  کے ڈائریکٹر جنرل کا عہدہ سنبھال لیا ہے۔
وائس ایڈمرل ترون سوبتی اپنی موجودہ تقرری سے پہلے مشرقی بحری بیڑے کی کمان کر رہے تھے اور انھیں یکم جولائی 1988 کو بھارتی بحریہ میں کمیشن کیا گیا تھا۔ وہ نیشنل ڈیفنس اکیڈمی، کھڑاک واسلا کے 72 ویں کورس کے سابق طالب علم ہیں، اور پاس ہونے پر انھیں صدر جمہوریہ گولڈ میڈل سے نوازا گیا تھا۔ وہ سی کیڈٹ ٹریننگ کے دوران بائنوکولرز'، مڈشپ مین ٹریننگ کے دوران سورڈ آف آنر اور سب لیفٹیننٹ کورس کے دوران اول ٹرافی یافتہ تھے۔ فلیگ آفیسر نیوی گیشن اینڈ ڈائریکشن اسپیشلسٹ ہوتا ہے، جس میں کورس میں اول آئے تھے اور بہترین آل راؤنڈ ٹرینی قرار پائے تھے۔
انھوں نے 2002-2003 کے دوران فرانس سے کمانڈ اینڈ سٹاف کورس اور 2009-2010 میں نیول ہائر کمانڈ کورس کیا، جہاں انھوں نے بہترین اوپ پیپر کے لیے سی این ایس گولڈ میڈل سے نوازا گیا تھا۔
ان کی تقرریوں میں آئی این ایس کرپن کے نیویگیٹنگ آفیسر، آئی این ایس میسور کے نیویگیٹنگ آفیسر، آئی این ایس وراٹ کے ڈائریکشن آفیسر اور آئی این ایس دہلی کے ایگزیکٹو آفیسر کے طور پر خدمات شامل ہیں۔ فلیگ آفیسر کے طور پر آئی این ایس نشنک، آئی این ایس کورا کی کمان سنبھالی اور آئی این ایس کولکتہ کے کمیشننگ سی او رہے۔
ان کے دیگر اہم عملے کی تقرریوں میں انسٹرکٹر، پروجیکٹ-15 ٹریننگ ٹیم، جوائنٹ ڈائریکٹر آف سٹاف ریٹینشنز اور جوائنٹ ڈائریکٹر آف پرسنل ایٹ نیول ہیڈ کوارٹرز اور کیپٹن ورک اپ ایٹ لوکل ورک اپ ٹیم ، ایمبیسی آف انڈیا میں نیول اتاشی، ماسکو ڈپٹی کمانڈنٹ اور بھارتی نیول اکیڈمی، ایزیملا میں چیف انسٹرکٹر شامل ہیں۔
سماجی انصاف اور تفویض اختیارات کی وزارت
سماجی انصاف اور تفویض اختیارات کے مرکزی وزیر نے کوزی کوڈ میں معذور لوگوں کی ہنر مندی کے فروغ، باز آبادکاری اور اُنہیں بااختیار بنانے کے لئے کمپوزٹ ریجنل سینٹر  کی مرکزی عمارت کے ڈیجیٹل افتتاح کے دوران آج ڈیجیٹل نیوز لیٹر کا ڈیجیٹل اجرا کیا
سماجی انصاف اور تفویض اختیارات کے مرکزی وزیر نے آج کوزی کوڈ میں معذور لوگوں کی ہنر مندی کے فروغ، باز آبادکاری اور اُنہیں بااختیار بنانے کے لئے کمپوزٹ ریجنل سینٹر  کی مرکزی عمارت کے ڈیجیٹل افتتاح کے دوران متعلقہ محکمے کے ذوماہی ڈیجیٹل نیوز لیٹر کے اولین شمارے کا اجرا کیا۔
انہوں نے کہا کہ معذور لوگوں کو بااختیار بنانے کے محکمے کی طرف سے ای نیوز لیٹر کا اجرا ایک بامعنی اقدام ہے۔ یہ معذورین کی مجموعی بہتری کے لئے حکومت کی طرف سے نافذ العمل پالیسیوں، اسکیموں اور پروگراموں کے بارے میں لوگوں کو معلومات فراہم کرے گا اور وہ اس سے فائدہ اٹھا سکتے ہیں۔
ڈاکٹر وریندر کمار نے محکمہ کے پہلے ذو ماہی ای نیوز لیٹر کے اجرا کے دوران کہا کہ ہماری حکومت کا بنیادی منتر سب کا ساتھ، سب کا وکاس، سب کا وشواس اور سب کا پریاس ہے۔ ہمیں امید ہے کہ یہ ای نیوز لیٹر اس رُخ پر اہم کردار ادا کرے گا۔ مجھے امید ہے کہ محکمہ اس ای نیوز لیٹر کو مزید سود مند بنانے کی ہر ممکن کوشش کرے گا۔
انہوں نے کوزی کوڈ میں واقع دی سی آر سی ایس آر ای کی انتظامی عمارت کا بھی افتتاح کیا جو تقریباً 20 کروڑ روپے کی لاگت سے تقریباً 48,000 مربع فٹ کے علاقے میں تعمیر کی گئی ہے۔ اس کا مقصد کیرالہ نشیں معذورین کو مختلف نوعیت کی خدمات فراہم کرنا ہے۔سی آر سی واقع کوزی کوڈ کی نئی تعمیر شدہ عمارت میں معذورین کے لئے ایک ہی مقام پر مختلف خدمات کلینکل اور بحالی کی خدمات وغیرہ فراہم کی جائیں گی۔
ہمارا ملک معذوروں کو بااختیار بنانے کے لئے پرعزم ہے اور ہم وزیر اعظم کے خواب کو شرمندہ تعبیر کریں گے اور معذوروں کے لئے ایک ایسا ماحول پیدا کریں گے جس میں کوئی رکاوٹ نہیں ہوگی اور اسی کے ساتھ بالخصوص اُن کی اور بالعموم انسانیت کی بہتری کے لئے باز آباد کاری کی خدمات فراہم کی جائیں گی۔
سماجی انصاف اور تفویض اختیارات کے وزیر مملکت جناب اے نارائن سوامی، محترمہ پرتیما بھومک اور جناب رام داس اتھوال، وزیر مملکت، ہنرمندی کے فروغ اور صنعت کاری کی وزارت، جناب راجیو چندر شیکھر، وزیر مملکت، وزارت خارجہ اور پارلیمانی امور، جناب وی مرلی دھرن، کیرالہ کے اعلیٰ تعلیم اور سماجی انصاف کے وزیر، پروفیسر آر بندو، پارلیمانی رُکن جناب ایم کے راگھون، معذور افراد کو بااختیار بنانے کے محکمے کے سکریٹری، محترمہ انجلی بھاوڑا، ڈائریکٹر، این آئی ای پی ایم ڈی، چنئی، جناب نچیکیتا راوت بھی تقریب میں موجود تھے۔
وزارت دفاع
سرحدی سڑکوں کی تنظیم کی جانب سے دوسرے روڈ سیفٹی سیمینار کا ورچوئل طریقے سے انعقاد
سرحدی سڑکوں کی تنظیم ، کے روڈ سیفٹی اور بیداری کے مرکز نے 15 دسمبر 2021 سے دوسرے روڈ سیفٹی سیمینار کا ورچوئل طریقے سے انعقاد کیا۔ ڈائرکٹر جنرل بارڈر روڈ  لیفٹیننٹ جنرل راجیو چودھری نے تمام بی آر او عملے ، بشمول اے ڈی جی بی آر مشرق اور شمال مغرب، پروجیکٹوں کے تمام چیف انجینئرز، بارڈر روڈ ٹاسک فورس کے کمانڈروں اور روڈ کنسٹرکشن کمپنیوں کے آفیسرز کمانڈنگ سے خطاب کیا۔ مختلف پروجیکٹوں کے شرکاء اور آئی آئی ٹی دہلی کے ڈاکٹر کے آر راؤ نے لیکچرز کا اہمتمام کیا۔
مختلف موضوعات پر تبادلۂ خیال کیا گیا، جن میں پہاڑی سڑکوں کی حفاظت اور گنجائش کے معاملے، پہاڑی علاقوں میں سڑکوں کا تحفظ، سڑکوں کی دیکھ ریکھ کی اہمیت، جانی نقصان سے پاک راہداری، کام کے مقام پر حفاظت کے بندوبست جیسے معاملے شامل ہیں۔ روڈ سیفٹی آڈٹ کے پہلوؤں پر بات کی گئی اور شرکاء نے عملی چیلنجوں کے ازالے سے متعلق اپنے خیالات سے ایک دوسرے کو آگاہ کیا۔
وزیر دفاع جناب راج ناتھ سنگھ نے جون 2021 میں سی او ای آر ایس اے کو قوم کے لئے وقف کیا تھا، جس کا مقصد سڑک حادثات کا تجزیہ کر کے سڑکوں پر حفاظت کے تئیں بیداری لانا اور قیمتی جانوں کو بچا نے کے لئے طریقےپیش کرنا ہے۔ سی او ای آر ایس اے نے اپنا پہلا روڈ سیفٹی سیمینار ستمبر 2021 میں منعقد کیا تھا۔ روڈ سیفٹی آڈٹ کا کام مرحلہ وار طور پر شروع کیا گیا تھا۔
بی آر او کے ذریعے تعمیر شدہ سڑکیں نہ صرف مسلح افواج اور سنٹرل آرمڈ پولیس فورسز کے ذریعے استعمال کی جاتی ہیں، بلکہ ملک بھر سے سیاح اور مہم جو افراد بھی انہیں استعمال کرتے ہیں۔ تعمیراتی ٹیکنالوجی کی ترقی کے ساتھ ہی سڑکوں کی تعمیر اس طرح کی جا رہی ہے کہ سڑکیں ہر موسم میں ٹریفک کا بوجھ برداشت کر سکیں۔
صحت اور خاندانی بہبود کی وزارت
جی 20 ہیلتھ ورکنگ گروپ کی دوسری میٹنگ میں گوا میں صحت کے شعبے میں کامیابیوں کی نمائش
آیوشمان بھارت ڈیجیٹل ہیلتھ مشن اور پردھان منتری قومی ڈائلیسس پروگرام کے تحت کامیابیوں پر روشنی ڈالی گئی
صحت اور خاندانی بہبود کی مرکزی وزارت نے ڈائریکٹوریٹ آف ہیلتھ سروسز، حکومت گوا کے ساتھ شراکت میں، جی 20 ہیلتھ ورکنگ گروپ کی دوسری میٹنگ سے قبل ریاست میں غیر معمولی کارکردگی کا مظاہرہ کرنے والے پرائمری ہیلتھ کیئر سینٹرز  کے 17 سے 19 اپریل 2023 تک گوا میں ہونے والے ایک خصوصی دورے کا اہتمام کیا۔ اس دورے کو یونیسیف نے تعاون کیا اور اس میں قومی اور مقامی میڈیا کے نمائندوں پر مشتمل ایک وفد نے شرکت کی۔
ہندوستان کی جی 20 صدارت نے صحت کی راہ میں تین ترجیحات کی نشاندہی کی ہے، یعنی صحت کی ہنگامی صورتحال سے بچاؤ اور تیاری؛ فارماسیوٹیکل سیکٹر اور ڈیجیٹل ہیلتھ انوویشن اور حلوں میں تعاون کو مضبوط بنانا۔ اس دورے نے ڈیجیٹل ہیلتھ انوویشنز میں ہندوستان کی کامیابیوں کی نمائش کی، جیسے کہ پی ایچ سی کورلیم میں آیوشمان بھارت ڈیجیٹل ہیلتھ مشن کا نفاذ اور آئی بریسٹ ڈیوائس کے ذریعے پیش کردہ سوستھ مہیلا سوستھ گوا پروگرام کے تحت تکنیکی اختراعات، جو یو وی کین  کے تعاون سے ایک پہل ہے، جس کی بنیاد سابق کرکٹر یووراج سنگھ نے قائم کی تھی۔ جو پی ایچ سی دھربونڈارا میں چھاتی کے کینسر کے معائنے میں مدد کرتا ہے۔
پی ایچ سی کورلیم میں، آیوشمان بھارت ہیلتھ اکاؤنٹس  کی تشکیل کے ساتھ ہاسپٹل مینجمنٹ انفارمیشن سسٹم  کو اپنانے اور استعمال کی نمائش کی گئی۔ سنٹرل رجسٹریشن، جنرل او پی ڈی، فزیوتھراپی، ڈینٹل او پی ڈی، آپتھلمک او پی ڈی، آیورویدک او پی ڈی، فارمیسی، اور ای سشرت پر لیبارٹری کے انضمام کا بھی مظاہرہ کیا گیا۔ پی ایچ سی نے ٹوکن جنریشن سے لے کر ادویات کے نسخے اور ڈسپنسنگ تک مکمل ڈیجیٹائزیشن حاصل کر لی ہے، صحت کی دیکھ بھال تک بغیر کسی رکاوٹ اور تاخیر سے مفت رسائی کی یقین دہانی کرائی ہے۔
اسی طرح، پی ایچ سی دھاربوندارا، میں آئی -بریسٹ ڈیوائس، چھاتی کے کینسر کی اسکریننگ کا ایک آسان طریقہ پیش کیا گیا۔ یہ آلہ الٹرا پورٹیبل ہے، ایک ٹیسٹ کا انتظام کرتا ہے جو درد سے پاک اور تابکاری سے پاک ہے، اور فوری رپورٹس بنا سکتا ہے۔ پرائمری ہیلتھ کیئر فراہم کنندگان کے ذریعہ چلنے والا آلہ مزید ایک اور فائدہ ہے۔
پردھان منتری نیشنل ڈائیلاسز پروگرام کا کامیاب نفاذ ایک اور جزو تھا جسے نمایاں طور پر دکھایا گیا تھا۔ پی ایم ڈی این پی پورٹل ریاست میں این ایچ ایم کے تحت کام کرنے والے تمام ڈائیلاسز مراکز کو مربوط کرتا ہے اور رینل رجسٹری کی تعمیر اور ریاست کے پلایک ریاست ایک ڈائیلاسز) اور بعد میں پورے ملک میں  کی نقل و حمل کو یقینی بنانے میں سہولت فراہم کرتا ہے۔ پردھان منتری جن آروگیہ یوجنا اور دین دیال سوستھ سیوا یوجنا کے تحت ریاست میں مریضوں کو مفت ڈائیلاسز فراہم کیا جاتا ہے۔ ریاست کے پاس اس وقت مختلف پی ایچ سیز میں 100 سے زیادہ ڈائلیسس مشینیں ہیں، و محفوظ اور سستی دیکھ بھال کو یقینی بناتی ہیں۔
اس دورے نے صحت کے نتائج کے تئیں ہندوستان کی وابستگی کو اجاگر کیا اور صحت کی دیکھ بھال میں ہندوستان کی کامیابیوں کو ظاہر کرنے کا موقع فراہم کیا، خاص طور پر ڈیجیٹل صحت کی اختراعات اور حل کے شعبوں میں۔ دوسری جی 20 ہیلتھ ورکنگ گروپ میٹنگ کی گوا کی میزبانی ایک اہم سنگ میل ہے، اور ملک ہیلتھ ٹریک میں شناخت شدہ ترجیحات پر بات چیت کی قیادت کرنے کے لیے اچھی پوزیشن میں ہے۔
ش ح۔ ش ت۔ج
Uno-3699
(Visitor Counter : 75
وزارات ثقافت
نہرومیموریل میوزیم اور لائبریری  یونیورسٹی گرانٹ کمیشن کے انفلبنیٹ مرکز کا ایک حصہ بنا
لائبریری کا استعمال کرنے والے اب این ایم ایم ایل کے انفلبنیٹ مرکز میں پبلیشرز کی ویب سائٹ پر جاکر براہ راست ای –ریسورسز تک رسائی حاصل کر سکتے ہیں اور اپنے لئے ضروری ڈاؤنلوڈ کر سکتے ہیں
نہرو میموریل میوزیم اور لائبریری  عالمی سطح کی ایک لائبریری چلا رہا ہے جس میں تین لاکھ سے زیادہ کتابیں ،تقریباً 380 مضامین اور بے حد قیمتی دستاویز موجود ہیں۔مائکرو فلم ،سی ڈی روم وغیرہ کی شکل میں تصویروں ،نقشوں ،ٹکٹوں اور ای-ریسورسز کے اپنے زبردست کلیکشن کے ساتھ یہ لائبریری جدید اور متوازی ہندوستان پر تحقیق کےلئے بیش قیمتی معلومات کے ایک ذریعہ کے طورپر قائم ہے۔
اپنے ڈیجیٹل وسائل کو فروغ دینے کےلئے لائبریری، یونیورسٹی گرانٹ کمیشن کے انفارمیشن اور لائبریری نیٹ ورک میں انفلبنیٹ مرکز کا ایک حصہ بن گئی ہے۔انفلبنیٹ کے این –لِسٹ پروجیکٹ کے تحت طلبہ،تحقیق کاروں اور اساتذہ کو انفلبنیٹ مرکز میں انسٹال سرور کے ذریعہ چھ ہزار ای –جرنلز اور دو لاکھ ای –کتابوں تک رسائی فراہم کی جاتی ہے۔ لائبریری کا استعمال کرنے والے اب این ایم ایم ایل کے انفلبنیٹ مرکز میں پبلیشرز کی ویب سائٹ پر جاکر براہ راست ای –ریسورسز تک رسائی حاصل کر سکتے ہیں اور اپنے لئے ضروری ڈاؤنلوڈ کر سکتے ہیں۔
وزیراعظم کا دفتر
وزیراعظم نےاہل وطن کو مہاشیوراتری کی مبارکباد دی
وزیراعظم جناب نریندر مودی نے، مہا شیوراتری کے موقع پر اہل وطن کو مبارکباد پیش کی ہے۔
ایک ٹوئیٹ میں وزیراعظم نے کہا؛
‘‘تمام اہل وطن کو مہاشیوراتری کے اس خاص موقع پر بہت بہت مبارکباد۔’’
सभी देशवासियों को महाशिवरात्रि की अनंत शुभकामनाएं।
हर-हर महादेव!
زراعت اور کاشتکاروں کی فلاح و بہبود کی وزارت
لاک ڈاؤن کے دوران دالوں اور تلہنوں کی خرید جاری موسم ربیع 2020-21 کے دوران 277 ایل ایم ٹی سے بھی زیادہ گیہوں کی آمد ہوئی، تقریباً 269 ایل ایم ٹی کی خرید ہوئی
لاک ڈاؤن کے دوران پی ایم – کسان کے تحت تقریباً 9.25 کروڑ کسان کنبوں کو 18500 کروڑ روپئے سے زیادہ کی رقم جاری کی گئی
نئی دہلی، 13 مئی 2020 ۔ حکومت ہند کا زراعت، امداد باہمی اور کسانوں کی فلاح و بہبود کا محکمہ وزیر اعظم جناب نریندر مودی کی رہنمائی میں لاک ڈاؤن کی مدت کے دوران فیلڈ لیول  پر کسانوں کی سہولت اور زرعی سرگرمیوں کو سہل بنانے کے لئے متعدد تدابیر کررہا ہے۔ زراعت اور کسانوں کی فلاح و بہبود کے مرکزی وزیر جناب نریندر سنگھ تومر مسلسل صورت حال کی نگرانی کررہے ہیں۔ تازہ ترین صورت حال حسب ذیل ہے:
- لاک ڈاؤن کی مدت کے دوران نیفیڈ کے ذریعے فصلوں کی خرید کی صورت حال :
آندھراپردیش، تلنگانہ، کرناٹک، راجستھان، مہاراشٹر، مدھیہ پردیش، گجرات، اترپردیش اور ہریانہ جیسی 9 ریاستوں سے 3.17 لاکھ میٹرک ٹن  چنےکی خرید کی گئی۔
راجستھان، مدھیہ پردیش، اترپردیش، گجرات اور ہریانہ جیسی 5 ریاستوں سے 3.67 لاکھ میٹرک ٹن سرسوں کی خرید کی گئی۔
تمل ناڈو، تلنگانہ، آندھرا پردیش، مہاراشٹر، کرناٹک، مدھیہ پردیش، گجرات اور اڈیشہ جیسی 8 ریاستوں سے 1.86 لاکھ میٹرک ٹن تور کی خرید کی گئی۔
- ربیع مارکیٹنگ سیزن  2020-21 میں، کل 277.38 لاکھ میٹرک ٹن گیہوں کی ایف سی آئی میں آمد ہوئی، جس میں سے 268.90 لاکھ میٹرک ٹن کی خرید کی گئی۔
- ربیع سیزن 2020-21 میں، 11 ریاستوں میں ربیع دَلہن اور تلہن کے لئے کل 3208 مخصوص خریداری مراکز دستیاب ہیں۔
- پی ایم – کسان:
لاک ڈاؤن کی مدت کے دوران 24 مارچ 2020 سے آج تک تقریباً 9.25 کروڑ کسان کنبے مستفید ہوئے ہیں اور 18517 کروڑ روپئے کی رقم جاری کی گئی ہے۔